**Шығыс Қазақстан облысы білім беру басқармасы «Ақ ниет» мектеп-интернаты» коммуналдық мемлекеттік мекемесі**

**Жалаушинова Л.М.**

Инклюзивті білім беруде логопедтің рөлі

Мүмкіндігі шектеулі балаларды жалпы білім беретін ортаға кіріктіру мақсатында 2009 жылғы ҚР инклюзивті білім беруді дамыту тұжырымдамасының жобасы әзірленген, сонымен қатар 2010 жылдың 1 ақпанында бекітілген ҚР білім беруді дамытудың 2011-2020 жылдарға арналған мемлекеттік бағдарламасын атауға болады.

Инклюзивті оқыту – ерекше мұқтаждықтары бар балалардың жалпы білім беретін мектептердегі оқыту үрдісін сипаттауда қолданылады. Демек, инклюзивті оқыту негізінде балалардың қандай да бір дискриминациясын жоққа шығару, барлық адамдарға деген теңдік қатынасты қамтамасыз ету, сонымен бірге оқытудың ерекше қажеттілігі бар балаларға арнайы жағдай қалыптастыру идеологиясы жатыр. Осы бағыт балаларды оқуда жетістікке жетуге ықпал етіп, жақсы өмір сүру жағдайын қалыптастырады. Мүмкіндігі шектеулі балалардың білім алу құқықтары «Қазақстан Республикасының балалардың құқықтары туралы», «Білім беру туралы», «Мүмкіндігі шектеулі балалардың әлеуметтік және медициналық-педагогикалық түзетуге ықпал ету туралы», «Арнайы әлеуметтік қызмет туралы» Қазақстан Республикасының Заңдарында, Қазақстан Республикасының Конституциясында бекітілген. Инклюзивті білім беру немесе «білім баршаға» бағдарламасы - барлық балаларға мектепке дейінгі оқу орындарында, мектепте және мектеп өміріне белсене қатысуға мүмкіндік береді. Бұл бағдарламаны  Біріккен Ұлттар Ұйымының Бас Ассамблеясы мақұлдап, БҰҰ-ның Конвециясына 2006 жылдың  13 желтоқсанында енгізілді.

*Инклюзивті білім беру дегеніміз* – балалардың жынысына, жас ерекшеліктеріне, географиялық тұратын жеріне, қимыл-қозғалыстық және ақыл-есінің жағдайына, әлеуметтік-экономикалық жағдайына қарамастан, сапалы білім алу және өздерінің потенциалдық дамыту мүмкіндігіне ие болу. Инклюзивті оқыту – барлық балалардың мұқтаждықтарын ескеретін, ерекше қажеттіліктері бар балалардың білім алуын қамтамасыз ететін жалпы білім үрдісінің дамуы. Инклюзивті оқыту балалардың оқу үрдісіндегі қажеттіліктерін қанағаттандырып, оқыту мен сабақ берудің жаңа бағытын өңдеуге талпынады. Егер инклюзивті оқытудың оқыту мен сабақ беруге енгізілген өзгерістері тиімді болса, онда ерекше қажеттіліктері бар балалардың жағдайлары да өзгереді. Инклюзивті оқытуды ашқан мектептерде оқыған балалар адам құқығы туралы білім алуға мүмкіншілік алады, өйткені олар бір - бірімен қарым - қатынас жасауға, танып білуге, үйренеді.

*Инклюзивті білім беруді дамытудың негізгі міндеттері:*

- инклюзивті білім беруді дамытудың нормативтік-құқықтық және ұйымдастырушылық-экономикалық негіздері мен тетіктерін жетілдіру;

- инклюзивті білім беруді дамытудың әдіснамалық, оқу-әдістемелік негіздерін жетілдіру (оқу жоспарлары мен оқу бағдарламаларын, оқулықтарды, оқу-әдістемелік кешендерді бейімдеу және модификациялау, оқу жетістіктерін бағалаудың критериалдық жүйесін ендіру);

- «кедергісіз қолжетімді орта» құру және білім алушыларды компенсаторлық құралдарымен қамтамасыз ету;

- инклюзивті білім беруді жүзеге асыратын ұйымдарды кадрлық қамтамасыз етуді жақсарту;

- ерекше оқытуды қажет ететін тұлғалардың техникалық және кәсіптік, жоғары білім деңгейлерінде білім алуын жалғастыруына және болашақта кәсіпті игеруіне жағдай туғызу;

- инклюзивті білім беру саласында қолданбалы ғылыми зерттеулер жүргізу.

Инклюзивті білім беруді дамыту қағидаттарының негіздері:

- инклюзивті білім берудің жүйелілігі мен үздіксіздігі;

- ерекше оқытуды қажет ететін балаларды уақытылы (ерте жастан) анықтауды қамтамасыз ету және алдын алу, педагогикалық-түзету шараларын деркезінде қолдану;

- білім беру модельдерінің бейімділігі және әр оқушының ерекшеліктеріне, қажеттіліктері мен мүмкіндіктеріне сәйкес оны жеке оқыту мен дамыту;

- еріктілік және ерекше оқытуды қажет ететін тұлғалардың жеке бейімділіктері мен ерекшеліктерін ескере отырып білім беру ұйымдарын таңдау құқығы;

- білім беру ортасының ерекше оқытуды қажет ететін барлық тұлғалар

және олардың ата-аналары үшін қолжетімділігі, ашықтығы;

- кешенді медициналық, әлеуметтік және білім беру қызметтерінің үйлесімділігі мен түрлі ведомстволар, әлеуметтік институттар, қоғамдық және ата-аналар ұйымдарының өзара іс-қимылы арқылы кешенді ықпал және әлеуметтік серіктестік, тәртіпаралық өзара әрекет;

- мүгедектік немесе басқа да даму ерекшеліктері «проблема тасымалдаушы» болып қарастырылмайтын адамның шектеулі мүмкіндіктеріне

әлеуметтік ықпал;

- денсаулығы мен әлеуетті мүмкіндігіне сүйене отырып, тұлғалардың даму проблемаларынан арылуды қарастыратын инклюзивті білім берудің түзету-дамытушылық және әлеуметтік-бейімдеушілік бағыттылығы болып табылады.

*Инклюзивті білім беру мектептегі логопедиялық қызмет жүйесі сынып оқушыларының сөйлеу тілі бұзылыстарын түзету үрдісінде маңызды орынның бірін алады*. Жалпы мектептерде инклюзивті білім беру арқылы сөйлеу тілі бұзылған балалар да білім алады. Ол балалар үшін логопедтің сабағы аса маңызды орын алады. Инклюзивті білім беру бойынша: фонетикалық бұзылулар, лексикалық-грамматикалық бұзылулар,әуендік – екпіндік бұзылулар,қарқындылық – ырғақтық бұзылулар, жазба тілдің бұзылуы, сөйлеудің жүйелі бұзылуы, тахилалия, тұтығу, дислалия, дизартрия, ринолалия сынды бұзылысы бар балалар оқытылады.

*Логопедиялық қызмет жүйесінің негізгі мақсаты* – сөйлеу тілінің әртүрлі ауызша және жазбаша бұзылыстары бар мектеп оқушыларына логопедиялық көмек көрсету, сонымен қатар олардың тілдік дамуының ерекшеліктеріне сәйкес даму мүмкіндігі шектеулі балаларды оқыту, тәрбиелеу және әрі қарай әлеуметтік бейімдеу мен қарым- қатынасының жағымды әрі тиімді жағдайларын құру, педагогтарға сөйлеу тілі бұзылысы бар оқушылырмен сабақ барысында әдістемелік нұсқаулар мен кеңестер беру болып табылады. Осы мақсаттарға орай бірқатар міндеттер жүзеге асырылады:

 - ауызша және жазбаша сөйлеу тілінің бұзылыстарын диагностикалау және түзету;

- баланың толыққанды тұлғалық және интеллектуалдық дамуына ықпал ету;

- әрбір балаға индивидуалды және дифференциалды ыңғайды қамтамасыз ету;

- балаларды психологиялық-педагогикалық зерттеу;

- сөйлеу тілі бұзылыстарының алдын алу және түзету;

- балаларға логопедиялық көмек көрсету сұрақтары бойынша мұғалімдер мен ата-аналарға кеңес беру;

- мұғалімдер мен ата-аналар арасында логопедиялық білімдерді үгіттеу.

*Логопедтің жұмысы жасалған келесі бағыттардан тұратын түзетупедагогикалық жұмыс жоспары бойынша құрылды:*

- Диагностикалықжұмыс;

- Түзету-дамытушылықбағыт;

- Логопедтің педагогтармен қарым-қатынас бағыты;

- Әдістемелікбағыт.

Сонымен қатар негізінен келесі тілдік қорытындылар бойынша жіктелді: сөйлеу тілінің фонетикофонематикалық дамымауы, сөйлеу тілінің жалпы жетілмеуі дислалия , оқу және жазу дағдыларын қалыптастырудағы қиындықтар, дисграфия және дислексия ,т.б.

*Логопедтің жұмыс барысында мынандай құжаттары болуы тиіс:*

- Логопедтің жұмыс графигі;

- Топтардың тізімі;

- Мүмкіндігі шектеулі балалармен инклюзивті мектепте логопедтік қызмет туралы ережелер;

- Эксперименталды топ бойынша мұғалім-логопедтің жұмыс жоспары;

- Оқушымен жеке жұмыс жоспары.

*Логопед сабақтарының жағымды жақтары:*

- Оқушылардың оқу, жазу сабақтарына қызығушылығы мен ынталары артты;

- Сөйлеу тілдеріндегі, жазбаша жұмыстардағы кемістіктерге назар аударылып, оны дұрыстау жұмыстары жүргізілді;

- Балалардың кез келген қиындықты жеңуде өз өзіне сенімділігін арттыруға көмек берілді.

*Логопед маман оқушылармен диагностикалық жұмыс жүргізуі керек. Диагностикалық жұмыстың мақсаты*: ауызша және жазбаша сөйлеуінде бұзылысы бар балаларды анықтау.Осы мақсатқа жету үшін келесі міндеттерді шешу керек:

1. Сынып оқушыларының дыбысты айтуында, фонематикалық қабылдауы мен талдауында, сөйлеуді граматикалық құруында, байланыстырып сөйлеуінде бұзушылығы бар оқушыларды анықтау.
2. Грамматикалық нормаларын меңгеруде қиыншылық туғызатын оқушылар тобын анықтау. Жазу мен оқуының бұзушылығыныңсипаты мен себебінанықтау.
3. Бастауыш сынып оқушыларында ауызша және жазбаша бұзушылығын алдын алу мен жою бойынша коррекциялық жұмыстың жолдарын анықтау.

Оқушылардың логопедиялық диагностикасы келесі бағыттар бойынша өткізіледі:

-дыбысты айту

-жалпы моторика жағдайының тексерісі

-қол саусақтарының ерікті моторикасын зерттеу

-артикуляциялық аппараты зерттеу:

-фонетико-фонематикалық түсінік

-дыбыстық анализ бен синтез

-көрермендік қабылдау мен білу

-пәндер туралы жалпы түсінік

-уақыты туралы түсінік

-ауызша және жазбаша нұсқаулық бойынша жұмыс істеу шеберлігін қалыптастыру.

Сөйлеуқызметінқалыптастырудиагностикасы: сөйлеу техникасын меңгеруі, сөздік қорының жағдайы мен айнала туралы түсінік. Осы қызмет түрлерін зерттеу үшін балаларға мыналар ұсынылды: мәтін оқу, мазмұндау, сурет бойынша әңгіме құру, сонымен бірге тақырыптық суреттер ұсынылды және т.б.

Логопед маман диагностика өткізгеннен соң, диагностика қорытындысына сүйене отырып, бастауыш сынып және пән мұғалімдеріне сабақ өткізулеріне қажет әдістемелік нұсқау және де мынадай кеңес береді:

* Қойылған сұраққа толық жауап беруін қадағалаңыз;
* Балаларға дұрыс сөйлеу дағдыларын үйретіп, балаға жылдам сөйлеуге жол бермеңіз. Асықпай, анық, дұрыс сөйлеуін қадағалаңыз;
* Артикуляциялық жаттығулар жасатыңыз;
* Сурет бойынша әңгіме құруын сураңыз;
* Егер де бала тапсырмаларды орындай алмай отырса, оны еш уақытта балағаттауға болмайды, алдында алған білімдерін жоғалтпау үшін өз күштері мен мүмкіндіктеріне сендіру үшін мақұлдаңыз, тапсырманы орындауға көмектесіңыз;
* Саусақ жаттығуларын жасатыңыз;
* Тақырыптық суреттер ұсынып сол бойынша әңгіме құруын сураңыз;
* Оқушы сөйлегенде, қарапайым сөздермен, қысқа сөйлемдермен сөйлесіп, сөздер мен сөйлемдер арасындағы үзілістерді байқап көріңіз, сонда оқушы сіздің сөйлеген сөзіңізге еліктейді, дұрыс сөйлеуді үйренеді.

Сөйлеу тілінде кемістігі бар балалармен дер кезінде мамандар түзету жұмыстарын жүргізуі қажет.Баланың сөйлеу тілін жетілдіруде саусақтарды жаттықтыра отырып бас миының жұмыс істеу қабілетіне күшті ықпал етілуі тиіс. Сондай-ақ қолдың жазуға икемділігін  артады. Балалардың дыбысты дұрыс айтуын түзету жұмыстарына кіріспес бұрын, оның жеке тұлғалық белгілерін міндетті түрде білу қажет. Кейбір балалардың сөйлеу тілінің бұзылуымен қатар, нервті-психология саласында да психологиялық ауытқушылықтар болатына да назар аудару қажет. Сол себепті де балалармен күнделікті жұмыста әр баланың жеке қабілетін ескере отырып, жалпы және арнайы моторикасын дамыту үшін ойындар мен тапсырмалар беріп отыру қажет.Тіл кемістігі бар балалардың ұсақ қол моторикасын дамытуда әртүрлі массаж қолданады. Оның негізгісі сылау, сипау, қысу, сілкілеу, қозғалту, дірілдету арқылы босаңсыту және қатайту массаждары. Сондай-ақ биологиялық активті нүктелерге әртүрлі вибро-массажер, зонд, дөңгелек, массаж доптар, спанжер және өз-өзіне массаж түрлері жасалады. Біз өз тәжірибемізде алақанға Су-Джок массажері мен саусақ буындарына сақиналары пайдаланамыз. Жалпы массаж жасауға қажетті ұсыныстар.1) Массаж балаға қолайлы жағдайда мүмкіндігінше жақсы музыкалық сүйемелдеумен өткізілгені дұрыс.2) Баланың терісі-құрғақ, таза болуы керек. Массаж жасаушының қолы таза, жылы, жарақатсыз болу тиіс.3) Массаж ұзақтығы 10-12 процедур бір цикл, күн сайын немесе күн аралық. Алғашқы уақыты 2-3 минуттан басталады.Қол моторикасын дамытуға арналған графикалық диктант баланың тіл мүкістігін, жазу бұзылуын түзетуде айтарлықтай ықпал етеді. Жаттығудың бір түрі мынадай: Алдымен қолды суық және ыстық суға салып алмастыру керек. Осыдан кейін ермек саз, сурет салу немесе графикалық жаттығуларды жасалынады. Немесе моншақты, түймелерді жіпке тізу.  Мұндай жаттығулардың баланың дамуына септігі көп.Саусақ ойындары мен жаттығуларын орындату үшін де әр түрлі тәсілдер қолданылады. Саусақ қозғалыстары әртүрлі қысқа ырғақты тақпақтарымен айтылады.Логопедтің алдына қойған мақсатына байланысты логопедиялық сабақта да олардың  аралығында да әр түрлі ойындар қолданылады. Бірінші жағдайда ойын дұрыс сөйлеу туралы білім алуға, оларға қажетті дағдылар мен білімдерді тәрбиелеуде ұжымға деген дұрыс қарым-қатынас  қалыптастыруда көмектессе. Бірінші жағдайда баланы іс-әрекеттің бірінші түрінен екінші түріне  ауыстыруға, сондай-ақ демалуына, сабақ барысында алған білімін еш мәжбүрсіз бекітуге мүмкіндік береді. Қазіргі заманғы логопедия бойынша әдістемелерді мектепке дейінгі жастағы балалармен  жұмыстарда ойынды қолдану ұсынылған. Ғалымдар ойынды сөйлеу тілін дамыту және түзету  мақсатында қолдануды ұсынған. Сабақ барысында 2-4 минуттық топтық ойындар немесе сергіту жаттығуларын өткізген жөн.

Үйге берілген тапсырма баланың деңгейіне сай болуын педагогтар қадағалауы қажет. Ата-анасына берілетін кеңестер:

* Үй тапсырмалары жүйелі түрде, күнделікті орындалып отыруынқадағалау қажет;
* Тапсырмаларды бала өзі орындауы тиіс, ата-ана тек қана тапсырмалардың дұрыстығын бақылайды және керек жерде түзетулеріне болады;
* Егер де бала тапсырмаларды орындау барысында шаршап қалса, оған демалуға мүмкіндік беру керек;
* Балаңызды жиiрек мақтаңыз, өз күштерiндегi сенiмдiлiгiн қалыптастырыңыз, жетiстiк ахуалын құрыңыз;
* Баланың дұрыс айтылмаған сөзіне еліктемеңіз, балаңызды жалған ойдан шығарылған сөздерге үйретпеңіз, әдеттегі сөздермен сөйлесіңіз. Әйтпесе, сіз баланың дұрыс сөйлеуін тежейсіз;
* Баламен асықпай сөйлесіңіз, қалыпты темпте, интонациямен;
* Құрастырылған сөздерді, сөйлемдерді дұрыс қолданып айтыңыз. Сіздің сөйлеміңіз баланың сөйлемінен 1 – 3 сөзге ұзын болу керек. Егер де сіздің балаңыз өз ойын әлі тек бір сөздік сөйлемдермен ғана білдірсе, онда сіздің сөйлемшеңіз екі үш сөзден тұру керек;
* Ашық сұрақтарды қойыңыз. Бұл балаңыздың жауап бергенде бірнеше сөздерді қолдануға итермелейді. Мысалы: «Ол ойнып отыр ма?» дегеннің орнына «Ол не істеп отыр?». Егер де бала жауабында қиналса, сұрақты қоя отырып «немесе» деген сөзді қолданыңыз. Мысалы: «Бала секіріп тұр ма немесе жүгіріп бара ма?»;
* Баланың сөйлеуіне және сұрақтарға жауап беруіне мүмкіндік үшін, уақытты кішкене созып тұрыңыз;
* Сізді қоршаған дыбыстар мен дауылдарды таңдаңыз. Балаға айтыңыз: «Тыңдашы, ит қалай үретінін, ал бұл желдің дауылы» және т.б. Ал сосын сұраңыз «Бұл не?» Бұл иттің үруі, желдің дауылы, ұшақтың дыбысы, жапытақтардың сылбыры, өзеннің сылдырлап ағуы және т.б.;
* Әңгіме, оқиғалар айтыңыз. Сосын балаға бұл оқиғаны сізге немесе басқа кісіге айтып беруін сураңыз. Қиналған кездеріңде, бағыттайтын сұрақтарды қойыңыз.

Қорытындылай келе, бүгінгі таңда логопед мамандардың инклюзивті білім беруде қаншалықты маңызды екенін қарапайым мысалмен атап көрсетуге болады. Қазір компьютерлік технологиялар заманында ата-аналардың көпшілігі баламен тілдеспейді. Бала ата-ананың мазаламасын деген мақсатта қолдарына телефон ұстатады, теледидар немесе ноутбук алдына отырғазып қояды, ал соның салдарынан балада диагноз қойылмаса да ауыз екі сөйлеу тілі дұрыс жетілмейді де мектеп қабырғасында сабақ барысында байқалады. Осындай кезде логопед маман өз білімдеріне сүйене отырыпсөйлеу тілі дұрыс дамымаған оқушыларға түзету жұмыстарын жүргізеді, ата-анаға кеңес береді, педагогтарға әдістемелік нұсқаулар бере отырып өз септігін тигізеді.

Логопед маман баламен бір мезгілде шұғылдана отырып, оны дұрыс естуге, демек, дыбыстарды дұрыс айтуға үйретеді. Естеріңізде болсын, баланың сөзіндегі бұзылыстарды назардан тыс қалдыруға болмайды. Өйткені кез келген ақауды кәсіби логопедтің көмегімен жеңуге болады. Уақытылы және жүйелі логопедиялық сабақтар баланың айтылуын тез түзетуге, барлық мағыналық реңктерді айтуға және өз ойын анық көрсетуге көмектеседі. Логопед маманның баламен түзету жұмыстарды жүргізу кезінде ата-анасының тікелей баламен берілген кеңестер бойынша жұмыстар атқарулары аса маңызды. Баланың сөйлеуінде кез келген ауытқуды назардан тыс қалдырмау керек.

**Пайдаланылған әдебиеттер тізімі:**

1. Өмірбекова Қ., Серкебаев Қ.- [Логопедия] – Алматы, 1996..
2. О. А.Багель-[ «Индивидуальный подход при коррекции речевых нарушений у младших школьников», Школьный логопед] – 2007.
3. Қ. Қ. Өмірбекова- [Дыбысайтукемшіліктеріжәнетүзетужолдары] – Алматы, 2005.
4. А.Т.Искакова, З.А.Мовкебаева, Г.Закаева, А.Т.Айтпаева, А.А. Байтурсынова- [[Инклюзивті білім беру негіздері] – Алматы, 2016.
5. Қ.Қ. Өмірбекова, Г.С.оразаева, Г.Н.Төлебиева, Г.Б.Ибатаева - [Логопедия] –Алматы, 2011